Euroopa Liidu Teataja L 053 , 27/02/1991 Lk 0031 - 0033



Kooskõlastatud protokoll, millega muudetakse Euroopa Majandusühenduse ja Rumeenia Vabariigi vahelist tekstiiltoodetega kauplemise lepingut 1. Euroopa Majandusühenduse ja Rumeenia Vabariigi delegatsioonide kohtumine toimus 26., 27. ja 30. novembril 1990. aastal Brüsselis. Nõupidamised toimusid 11. juulil 1986 parafeeritud ning alates 1. jaanuarist 1987 ajutiselt kohaldatud Euroopa Majandusühenduse ja Rumeenia vahelise tekstiiltoodetega kauplemise lepingu artikli 14 kohaselt. 2. Nõupidamiste eesmärk oli muuta tekstiiltoodetega kauplemise kahepoolset lepingut, et integreerida sätted, mis käsitlevad tekstiiltoodete reimporti pärast Rumeenias töötlemist või valmistamist. 3. Lepinguosalised on kokku leppinud muuta lepingu artikli 3 lõiget 4 ning lisada protokoll E, millega kehtestatakse erikord, mis hõlmab tekstiiltoodete reimporti ühendusse pärast toodete Rumeenias töötlemist või valmistamist kooskõlas asjakohaste ühenduse õigusnormidega. Artikli 3 lõike 4 ja protokolli E tekst lisatakse käesolevale kooskõlastatud protokollile. 4. Lepinguosalised on kokku leppinud, et lepingus käesoleva kooskõlastatud protokolliga tehtud muudatus kohaldatakse ajutiselt alates 1. jaanuarist 1991. Brüssel, 30. november 1990 Rumeenia Vabariigi delegatsiooni nimel Euroopa majandusühenduse delegatsiooni nimel -------------------------------------------------- Leping Euroopa Majandusühenduse (EMÜ) ja Rumeenia vahel Artikli 3 lõige 4, muudetud "Ühendus ja Rumeenia tunnustavad tekstiiltoodete Rumeenias töötlemise ja valmistamise järel ühendusse reimportimise erilist ja väljakujunenud iseloomu. Reimportimise suhtes ei kohaldata II lisas sätestatud koguselisi piirnorme, kui reimport toimub ühenduses kehtivate majandusliku mõjuga välistöötlemise korda käsitlevate määruste kohaselt ning kui selle suhtes kohaldatakse protokollis E kirjeldatud erikorda." " PROTOKOLL E Käesoleva protokolli lisas loetletud toodete ühendusse reeimportimise suhtes käesoleva lepingu artikli 3 lõike 4 tähenduses kohaldatakse lepingu sätteid, kui allpool esitatud erisätetega ei ole ette nähtud teisiti. 1. Reimpordina artikli 3 lõike 4 tähenduses käsitletakse ainult selliste toodete reimporti ühendusse, mille suhtes kohaldatakse käesoleva protokolli lisas ettenähtud ning tõenäoliselt lõikega 2 muudetud koguselisi eripiirnorme. 2. Reimpordi suhtes, mida ei reguleerita käesoleva protokolli lisaga, võib kohaldada koguselisi eripiirnorme pärast nõupidamisi lepingu artikliga 14 ettenähtud korras juhul, kui asjaomaste toodete suhtes on kehtestatud koguselised piirnormid II lisa alusel. 3. Ühendus võib mõlema lepinguosalise huve arvesse võttes oma äranägemisel või Rumeenia lepingu artiklile 14 vastava taotluse peale uurida: a) võimalust ühest kategooriast teise üle kanda, kasutada koguselisi eripiirnorme enne tähtaega või neid järgmisse aastasse üle kanda; b) võimalust eraldada ühenduse ühes piirkonnas kasutamata jäänud eripiirnormidele vastavad kogused teisele ühenduse piirkonnale. 4. Ühendus võib siiski kohaldada automaatselt lõikes 3 sätestatud paindlikkuseeskirju järgmistes piirides: a) ülekandmised kategooriate vahel ei tohi olla suuremad kui 25 % selle kategooria kogusest, millesse üle kantakse; [1] b) koguselise piirnormi ülekanne ühest aastast järgmisse ei tohi olla suurem kui 10,5 % tegelikuks kasutusaastaks ettenähtud koguselisest piirnormist; c) enne tähtaega teise aasta arvel kasutatav koguseline eripiirnorm ei tohi olla suurem kui 7,5 % tegelikuks kasutusaastaks määratud kogusest; d) ülekanded ühest piirkonnast teise ei tohi olla üle 24 % sellele piirkonnale määratud kogusest, millesse üle kantakse. 5. Ühendus teatab Rumeeniale kõigist eelmiste lõigete kohaselt võetud meetmetest. 6. Ühenduse pädevad asutused debiteerivad lõikes 1 nimetatud koguselisi eripiirnorme majandusliku mõjuga välistöötlemiskorda reguleeriva nõukogu määrusega (EMÜ) nr 636/82 ettenähtud eelloa väljaandmise ajal. Koguselised eripiirnormid debiteeritakse kõnealuse eelloa väljaandmise aastasse. 7. Ülekanded ühest kategooriast teise ja ühendatud debiteeringud II ja III rühma toodete koguselistest piirnormidest arvutatakse vastavalt käesoleva lepingu I lisas esitatud vastavustabelile. 8. Kõigile käesoleva protokolliga hõlmatud toodetele antakse käesoleva lepingu protokolliga A ettenähtud korras päritolusertifikaat, mille on koostanud Rumeenia õigusaktide alusel volitatud asutused. Sertifikaadis viidatakse lõikes 6 mainitud eelloale kui tõendile, et selles kirjeldatud töötlemistoiming on tehtud Rumeenias. 9. Ühendus edastab Rumeeniale nende ühenduse pädevate asutuste nimed, aadressid ja templijäljendid, kes väljastavad lõikes 6 nimetatud eellube. 10. Ilma et see piiraks lõigete 1–9 sätete kohaldamist, jätkavad Rumeenia ja ühendus nõupidamisi eesmärgiga saavutada vastastikku rahuldav lahendus, mis võimaldab mõlemal lepinguosalisel saada kasu lepingu välistöötlemist käsitlevatest sätetest ja tagada selle kaudu Rumeenia ja ühenduse vahelise tekstiiltoodetega kauplemise tõhus areng. LISA Rumeenia koguselised piirnormid pärast OPTd (Praktilistel põhjustel esitatakse lisas kasutatud tootekirjeldused lühendatult.) Kategooria | Kirjeldus | Ühikud | Aasta | EMÜ koguselised piirnormid | 4 | T-särgid | 1000 tükki | 1991 | 1000 | 5 | Pulloverid | 1000 tükki | 1991 | 1100 | 6 | Kootud püksid | 1000 tükki | 1991 | 3300 | 7 | Pluusid | 1000 tükki | 1991 | 2500 | 8 | Särgid | 1000 tükki | 1991 | 2400 | 12 | Sokid | 1000 paari | 1991 | 5800 | 13 | Aluspüksid | 1000 tükki | 1991 | 15500 | 14 | Meeste mantlid | 1000 tükki | 1991 | 1000 | 15 | Naiste mantlid | 1000 tükki | 1991 | 3000 | 16 | Kostüümid | 1000 tükki | 1991 | 600 | 17 | Jakid, pintsakud | 1000 tükki | 1991 | 1000 | 24 | Pidžaamad | 1000 tükki | 1991 | 300 | 26 | Kleidid | 1000 tükki | 1991 | 2000 | 73 | Spordidressid | 1000 tükki | 1991 | 600 | 68 | Imikurõivad | Tonnid | 1991 | 300 | 78 | Muud silmkoelised või heegeldatud rõivad | Tonnid | 1991 | 300 | Kategooria | Kirjeldus | Ühik | Aasta | Liikmesriik | Piirkondlikud koguselised piirnormid | 18 | Supelmantlid | Tonnid | 1991 | Benelux | 100 | 21 | Parkad, anorakid | 1000 tükki | 1991 | 1 | 150 | 28 | Püksid, silmkoelised või heegeldatud | 1000 tükki | 1991 | Benelux | 100 | 29 | Kostüümid ja komplektid, v.a silmkoelised või heegeldatud | 1000 tükki | 1991 | F 1 | 175120 | 69 | Kombineed ja alusseelikud | 1000 tükki | 1991 | F Benelux | 10050 | 91 | Telgid | Tonnid | 1991 | F | 50 | " [1] Siiski võivad II ja III rühma kategooriate Saksamaale, Prantsusmaale, Itaaliale ja Beneluxi riikidele ülekantavad kvoodiosad moodustada 100 % ülekantavast kategooriast. --------------------------------------------------